ཏང་གི་ཚོགས་ཆེན་བཅུ་དགུ་པས་དུས་རབས་འདིའི་དུས་དཀྱིལ་དུ་སླེབས་སྐབས་རང་རྒྱལ་འཕེལ་རྒྱས་གཏོང་རྒྱུའི་རླབས་ཆེན་འཆར་གཞི་བཀོད་པ་དང་ཕྱོགས་ཡོངས་ནས་སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་འཛུགས་སྐྲུན་གྱི་རྒྱང་སྐྱོད་ལམ་བུ་གསར་པར་སྐྱོད་འགོ་ཚུགས་ཡོད།རྒྱལ་ཡོངས་མི་དམངས་འཐུས་ཚོགས་སྐབས་བཅུ་གསུམ་པའི་ཚོགས་འདུ་ཐེངས་དང་པོས་རྩ་ཁྲིམས་བཟོ་བཅོས་འཆར་ཟིན་གྱི་འཆར་ཟིན་དང་ལྟ་ཞིབ་བཅའ་ཁྲིམས་ཀྱི་འཆར་ཟིན་ལ་གྲོས་ཞིབ་བྱ་རྒྱུ་དང་།སྐབས་གསར་པའི་རྒྱལ་ཁབ་ལས་ཁུངས་ཀྱི་འགོ་ཁྲིད་མི་སྣ་འདེམས་བསྐོ་དང་བསྐོ་གཞག་བྱ་རྒྱུའི་གཏན་འབེབས་བྱ་རྒྱུ།ཤུགས་རྐྱེན་ཟབ་པའི་བྱ་བ་ཆེན་པོ་རབ་དང་རིམ་པ་གཏན་འབེབས་བྱ་རྒྱུ་བཅས་རེད།ཐེངས་འདིའི་ཚོགས་འདུ་ཡག་པོ་ཞིག་འཚོགས་ནས་ཏང་གི་དགོངས་ཚུལ་དང་མི་དམངས་ཀྱི་རེ་འདོད་དག་རྒྱལ་ཁབ་ཀྱི་འདུ་ཤེས་སུ་གོང་བུ་གཅིག་ཏུ་བསྒྲིལ་རྒྱུ་དེ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དང་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱ་རྒྱུ་དང་དེ་བཞིན་ཏང་ཡོངས་དང་རྒྱལ་ཡོངས་མི་རིགས་ཁག་གི་མི་དམངས་སྐུལ་སློང་གིས་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པ་དང་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རླབས་ཆེན་རྒྱལ་ཁ་ལེན་ཕྱིར་འབད་འཐབ་ལྷོད་མེད་བྱ་རྒྱུའི་ངོས་ནས་བརྗོད་ན་དོན་སྙིང་གལ་ཆེན་པོ་ལྡན་པ་ཞིག་རེད།